**Biopsi ry:n hallituksen kokous 21/2020**

**Zoom, 10.12.2020 kello 17.00**

**Läsnä**: Lauri Ryyppö, Henna Urhonen, Noora Salokorpi, Antti Kiviaho, Iina Koivisto, Iida Salonen, Lyydia Saari, Kaisla Walls, Frans Ek, ~~Ella Lampela~~, ~~Sini Saarimaa~~

**Lisäksi**: Rosa Korhonen, Laura Lassila

Pöytäkirja

1. **Kokouksen avaus**

Puheenjohtaja avasi kokouksen ajassa 17:02.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
   1. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Kaisla Walls ja Iina Koivisto.

1. **Esityslistan hyväksyminen työjärjestykseksi**

Esityslista hyväksyttiin työjärjestykseksi sellaisenaan.

1. **Ilmoitusasiat**

Tällä viikolla tulee viimeinen viikkotiedote.

Iida pyrkii laittamaan maisterien HOPS-seurannan kyselyn tämän vuoden puolella vielä

Maksuasiat ovat pian päivitettyinä.

Logovaatteita on vielä jonkin verran hakematta. Antti käy tarkistamassa tilanteen.

Bionerien Nanna ja TLK:n Sofia olivat Laurin kanssa eilen antamassa Kallioniemelle lahjan kiitoksena kaikista vuosista.

1. **Raha-asiat**
   1. **Varallisuus**

Tilillä on 15 466,42 euroa. Noin 2000 euroa tulee olemaan ylijäämää tältä vuodelta.

* 1. **Sähköisesti hyväksytyt**

Seuraavat maksut hyväksyttiin sähköisesti maksettaviksi:

* + 1. Toni Pystylä - Tapahtumamenoja, Biopsi goes mökki mökkivuokra 500,00 €
    2. Toni Pystylä - Tapahtumamenoja, Biopsi goes mökki siivousmaksu 200,00 €
    3. HEF Group Oy – Vuosijuhlamenoja, vujujen haalarimerkit 152,88 €
  1. **Hyväksyttävät**

Seuraava maksu hyväksyttiin maksettavaksi:

* + 1. Bioner ry – Tapahtumamenoja, biositsien haalarimerkit 79,44 €
  1. **Korvattavat**

Seuraavat maksut hyväksyttiin korvattavaksi:

* + 1. Lauri Ryyppö - Muut varsinaisen toiminnan menot, BBB-palkittavien palkintoja 61,60 €
    2. Henna Urhonen - Muut varsinaisen toiminnan menot, BBB-palkittavien palkintoja 50,00 €
    3. Lauri Ryyppö - Kokouseväät 21/2020 9,72 €

Mukana myös Noora Salokorven eväät.

* + 1. Antti Kiviaho - Kokouseväät 21/2020 5,00 €
    2. Iina Koivisto - Kokouseväät 21/2020 4,99 €
    3. Kaisla Walls - Kokouseväät 21/2020 5,02 €
    4. Henna Urhonen- Kokouseväät 21/2020 4,98 €

Ensi viikolla rahastonhoitajan apulainen Jenni ja Antti alkavat tutustua kirjanpitoon ja muuhun. Liikevaihto tulee olemaan tänä vuonna viime vuotta pienempi.

1. **Tapahtumat**
   1. **Menneet**
      1. **BBB 3.12.**

BBB:tä ei järjestetty koronan vuoksi, mutta ilmeisesti kuitenkin tilavuokran ajankohdan siirto onnistui. Nyt tila on varattu toukokuulle, mahdollisesti vappusitsejä varten.

* 1. **Tulevat**
     1. **Maisterien etätapahtuma 15.12.**

Henna ja Satu ovat suunnitelleet järjestävänsä vielä yhden etätapahtuman Zoomissa, mahdollisesti bingoa ja yleistä juttelua.

* + 1. **Yritysetäkahvit 2.0, 14.–15.12.**

Kutsu jäsenistölle tapahtumaan ja muuta infoa lähtee jäsenistölle huomenna. Kaikkia aiemmin mainittuja yrityksiä ei ole tulossa tapahtumaan, kuten Fimlab. Pari uutta yritystä on kuitenkin tiedossa. Maanantaina esiintymässä on klo 13–14 UPM ja klo 14–15 KCT. Tiistaina on esiintymässä klo 12–13 Thermo Fisher, 13–14 Grundium ja klo 14–15 mahdollisesti eräs yritys.

Ella ja Lyydia tekevät jäsenille tapahtumatoivekyselyn ensi viikon aikana.

Glögi-iltaa ei ole mietitty etänä järjestettäväksi, mutta tällaistä toivottiin ja mahdollisesti järjestetään. Ensi vuonna olisi ajatuksena järjestää etä-kokkailuilta

1. **Toimintakertomuksen laatiminen vuodelta 2020**

Tällainen tulisi laatia, mukana mahdollisesti myös vastaavat. Toimintakertomus tehdään kuten toimintasuunnitelma, eli Lauri jakaa linkin OneDriveen, ja tällöin kaikki voivat kirjoittaa omat kohtansa.

Asialla ei ole kiire, mutta Lauri halusi tuoda asian esiin, jotta se muistetaan hoitaa. Deadline toimintakertomukselle tulee olemaan joskus huhti-toukokuun aikana.

Lauri ja Frans miettivät asiaa tarkemmin.

1. **MM-kyykän ostolinkki**

MM-kyykän yleinen lipunmyynti siirrettiin tammikuulle, eikä ole tietoa, siirtyikö myös ainejärjestöjen ostomahdollisuus vai ei.

Ostetaan Biopsille joukkuelippu, jos tämä on nyt mahdollista. Lyydia tekee ostoksen Biopsin tunnuksilla, jos se onnistuu. Jos ei, palataan asiaan vielä.

1. **Hyvinvointikyselyn tuloksia**

Henna esittelee hyvinvointikyselyn tuloksia.

Vastaajia oli 39. Vastauksia oli melko tasaisesti kaikilta vuosikursseilta.

Suurin osa kokee yleisen voinnin kohtalaiseksi tai hyväksi.

Lähes 75 % vastaajiksi on keskimäärin yksi tai ei yhtäkään työstä ja opiskelusta vapaata päivää viikossa. Tämä on melko iso luku.

Valtaosa vastaajista kokee opiskelun mielekkääksi usein tai hyvin usein. Korona on kuitenkin vaikuttanut kaikilla vastaajilla negatiivisesti opintoihin ainakin jonkin verran. Opintoihin vaikuttaneita asioita ovat erityisesti olleet etäopetus, stressi ja tapahtumien sekä kavereiden puute.

59 % sanoi kurssien työmäärän kasvaneen etäopiskelun myötä ja 38,5 % ajatteli työmäärän pysyneen samana.

Vastaajien mielestä opettajat voisivat helpottaa etäopiskelua kurssien ohjeiden ja aikataulujen parantamisella, arvioinnin ja tenttien muokkaamisella, tilanteen haastavuuden huomioimisella, yleisellä kommunikoinnilla, luentojen muutoksilla, avunsaamisella tehtäviin sekä opiskelijoiden ryhmäytymisellä. Henna mietti, että vastaukset voitaisiin jakaa myös opettajille tiedoksi.

Vastaajien mukaan Biopsi voisi parantaa tilannetta etätapahtumilla, kahvihetkillä Zoomissa ja maisterien ryhmäytymistapahtumilla.

Vastaajien mukaan koronatilanne on vaikuttanut omaan jaksamiseen melko paljon. Yksinäisyyden vaikutus oli jakautunut paljon, osalla ei ollut yksinäisyys lisääntynyt ja osalla oli paljonkin.

Stressaantuneisuus on ollut melko suurta vastaajien kesken. Suurimpia tekijöitä ovat olleet kiire, koronapandemia, epätietoisuus tulevaisuudesta sekä läheisen ja oma terveys.

Noin 10 % vastaajista ei tiedä, mistä hakisi apua ongelmiin.

Useilla vastaajista alkoholin käyttö on vähentynyt pandemian aikana. Kukaan vastaajista ei kokenut alkoholinkäyttönsä olevan ongelma.

Kaikki vastaajat kokivat Biopsilla olevan positiivinen tai neutraali vaikutus hyvinvointiin.

Yli neljäsosa vastaajista on nähnyt tai kokenut kiusaamista Biopsissa. Lisäksi Biopsissa on koettu vähän seksuaalista häirintää. Vain pieni osa on kuitenkin vienyt tilanteesta tietoa eteenpäin.

Tapahtumaehdotuksina oli liikuntatapahtumia, kerhiskahvitteluja, musavisaa, lemmikkitapaamista, lenkkeilyä, etäpeli-iltaa ja ahdistusiltamaa. Näistä voisi ottaa ideoita tälle tai ensi vuodelle.

Lisäksi oli toivottu, että Kerhis pysyisi rauhallisena hengailutilana sekä parempaa tiedotusta tapahtumista.

Kyselystä voitaisiin mainita jotain pääpointteja viikkotiedotteessa. Voisi myös painottaa sitä, että esimerkiksi kiusaamisesta ja muusta voisi helposti ilmoittaa uusien nettisivujen anonyymillä palautelaatikolla. Halukkaat voisivat pyytää myös koontia koko kyselystä.

Henna jakaa kyselyn muille Dropboxiin. Henna päivittää tiedot myös viikkotiedotteeseen.

1. **Hallituksen virkistäytyminen**

Koronahallituksen haalarimerkkien tilausta on suunniteltu. Halukkaat maksavat merkkinsä itse. Hallituksen keskusteluun WhatsAppissa kaikki halukkaat laittavat viestin, jos haluavat merkin. Lauri hoitaa tilauksen.

Viime vuonna hallituksen virkistäytymisessä oltiin syömässä pizzaa, mutta tänä vuonna tällaisen järjestäminen voi olla hankalaa. Pidetään virkistäytymisilta tammikuussa. Palataan asiaan myöhemmin ja sovitaan silloin tarkempi ajankohta sekä paikka.

Tiimien virkistäytymisiltoihin on myös suunnitelmia. Rahaa Biopsilta saadaan noin 10 euroa per henkilö virkistäytymiseen. Tuutoreiden sekä yritystiimin virkistysillat tullaan järjestämään ensi vuoden puolella.

1. **META**

MM-kyykän lippujen osto onnistuu Kide.App:n Biopsin käyttäjällä. Lyydia ostaa lipun ja se tulee tapahtumavastaavan sähköpostiin.

Pikkujouluristeilyltä on tullut viestiä, että olisi mahdollista saada haalarimerkkejä. Ella ja Lyydia selvittelevät saatavien merkkien määrää. Merkkejä on tulossa Tampereelle yhteensä 70, eikä ole vielä tietoa, haluaako muut ainejärjestöt kuin Biopsi näitä.

Iina laittoi fukseille Fuksien Show’sta viestiä, ja aiheesta käytiin hyvää keskustelua. Kaislalta tuli huomiona, että tuutoreille olisi myös voinut jakaa fukseille laitettavan viestin ennen sen lähettämistä. Ensi vuonna voitaisiin antaa vähän paremmat ohjeet fukseille, jotta toteutus olisi hyvä yleiseen jakoon eikä loukkaava kenellekään. Ajatuksena myös oli, että fukseja voitaisiin ohjeistaa tekemään käsikirjoitus, jonka tuutorivastaavat kävisivät läpi ja mahdollisesti kyselisivät hallitukselta lisää mielipiteitä. Tällöin fukseilla olisi aikaa tehdä tarvittavat muutokset, jos näille koetaan tarvetta.

Sihteeri käy maanantaina tulostamassa tämän kokouksen pöytäkirjan, ja olisi toiveena, että pöytäkirjantarkastajana olleet voisivat käydä laittamassa nimensä papereihin ennen vuoden loppua.

Henna on tehnyt aiemmin olleesta strategiasuunnittelukokouksesta Bionerin kanssa yhteenvedon. Tapaamisessa käsiteltiin yhteistä Telegram-ryhmää, kopo-yhteistyötä, tapahtumia, tuutorointia ja yritysyhteistyötä. Yritysten sponsorointijutut pidetään kuitenkin jatkossakin erillään. Niin kauan kuin opintosuuntiin haetaan erikseen, halutaan myös ainejärjestöt pitää omina erillisinä yksikköinä. Paikalla oli Biopsilta Frans, Antti ja Henna. Antti lisää nakkilistaan muutaman kohdan.

Henna jakaa ohjeet, kuinka lisätä pöytäkirjat nettisivuille.

Antti sulkee kioskin huomenna Kerhiksellä. Maitoja menee myös vanhaksi jonkin verran tässä kuussa, joten ne voidaan laittaa vapaaseen jakoon.

1. **Seuraavan kokouksen ajankohta**

Ei sovita kokoukselle ajankohtaa, tarvittaessa voidaan pitää sähköpostikokous tai typistetty kokous.

1. **Kokouksen päätös**

Puheenjohtaja päätti kokouksen kellon ollessa ajassa 18:34.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lauri Ryyppö – Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Noora Salokorpi – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kaisla Walls – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Iina Koivisto – Pöytäkirjantarkastaja**